منكرين حديث نے يہ فرض كرليا ہے كہ قرآن تو گويا ہميشہ سے تحريرى شكل ميں محفوظ چلا آتا ہے، جبكہ حديث كى تدوين ميں زيادہ اعتماد حافظہ پر رہا ہے ، اس لئے احاديث ناقابل اعتماد ہيں- جبكہ اگر معمولى غور وفكر سے بهى كام ليا جائے تو پتہ چلتا ہے كہ موجودہ قرآن كى حفاظت بهى تحرير كى بجائے حافظہ (تلاوت وادا) ہى كى مرہونِ منت ہے- ذيل ميں ہم حافظہ اور كتابت كے تقابلى مطالعہ كے علاوہ ان دلائل كو پيش كرتے ہيں جن سے پتہ چلتا ہے كہ قرآن كى حفاظت ميں بهى اصل اعتماد 'حافظہ'اور 'ادا' پر رہا ہے، اور اسى سے ملتى جلتى صورتحال روايت وتعامل كى شكل ميں احاديث ِنبويہ كى ہے-حافظہ پر اعتماد كى بنيادى وجوہات درج ذيل ہيں :  (1) حافظہ انسان كى فطرى بنيادى صلاحيت كى عكاسى كرتا ہے- ابتدائے آفرينش سے، جب فن كتابت وجود ميں بهى نہيں آيا تها، انسان اپنى روز مرہ يادداشت كے لئے حافظہ پر ہى اعتماد كرتا تها- عرب كا حافظہ بڑا مثالى تها حتىٰ كہ تحرير كرنے كو عيب اور حافظہ كى كمزورى خيال كيا جاتا تها-  (2) حافظہ كے لئے كسى آلہ يا كاغذ كى ضرورت نہيں بلكہ يہ صلاحيت ہر ذى شعور ميں پائى جاتى ہے- دورِ نبوى ميں كاغذ تو بالكل نادر، اور چمڑے وغيرہ بهى بہت كم موجود تهے-  (3) دورِ نبوى ميں فن تحرير اس قدر سادہ تها كہ  آج كا حافظ ِ قرآن بهى اس دور كے لكهے قرآن كو نہيں پڑھ سكتا- اس ميں نقاط اور حركات جو عربى زبان ميں غير معمولى اہميت ركهتى ہيں، كا استعمال بڑى دير بعد شروع ہوا- چنانچہ دورِ نبوى كے فن كتابت ميں وہ قوت نہيں تهى كہ وہ قرآن كى پورى طرح حفاظت كرسكے- صيغوں اور نقاط كا فرق بهى حافظے ميں ہى محفوظ تها-تجويد (مخارج وصفات) كا لحاظ تو بالكليہ تلاوت وادا پر ہى منحصر ہے، اسى طرح واقعات كى صحيح نشاندہى روايت كى استنادى حيثيت كى مرہونِ منت ہے-  عالم عرب اور برصغير دونوں ميں رسم عثمانى ميں ہى شائع ہونے والے قرآن كے رموز  و علامات ميں آج بهى اتنا فرق ہے كہ حفاظِ قرآن كے علاوہ ديگر پاكستانى مسلمان عربى رسم الخط ميں چهپے قرآن كريم سے تلاوت ميں مشكل محسوس كرتے ہيں كيونكہ دونوں ميں علامات اور كلمات لكھنے ميں اختلاف پايا جاتاہے- قرآن كريم كا رسم الخط ايك باقاعدہ فن ہے جس ميں بعض اُمور پر علما ميں بهى اختلافات موجود ہيں-، يہ علم دينى مدارس بالخصوص مدارس تجويد و قراء ت ميں بالتفصيل پڑھايا جاتا ہے- مزيد برآں مختلف قراء ات ميں شائع شدہ قرآنِ كريم ديكھ كر اندازہ ہوتا ہے كہ مسلمان مغاربہ اور مشارقہ كے طرزِ كتابت ميں بهى بڑا اختلاف ہے  مثلاً مغاربہ كے ہاں 'ن' ميں نقطہ نہيں لكہا جاتا، 'ق' كے نيچے ايك نقطہ ہوتا ہے اور 'ف' بغيرنقطہ كے لكهى جاتى ہے، جبكہ اہل مشرق كا طرزِ كتابت اس سے مختلف ہے-  (4) فن كتابت كے متحيرالعقل ارتقا كے باوجود آج بهى حافظہ زيادہ جامع ہے- اس كى مدد سے ايك شے كو ياد كرنا اور اسے ادا كرنا، دونوں زيادہ آسانى سے اور بہتر طور پر مكمل ہوتے ہيں- قرآنِ كريم كے تلفظ اور ادائيگى كى تفصيلات كا 'فن كتابت' آج بهى احاطہ نہيں كرتا- گذشتہ برسوں ميں خليجى ممالك ميں بعض ايسے مصاحف شائع ہوئے ہيں جن ميں ادائيگى كے رموز مثلاً اِ خفاء  و ادغام اور مد وقصر وغيرہ كو ٢٤ رنگوں سے نماياں كيا گيا ہے- آج سے چند برس قبل تك اس كا تصور بهى نہيں تها- ديگر قراء اتِ قرآن بالخصوص روايت ِوَرش ميں تحرير كئے جانے والے قرآنِ كريم ميں ادائيگى كے رموز كے لئے رنگوں كا استعمال عرصہ سے متداول ہے- اس كے باوجود آج بهى فن كتابت ميں قرآنِ كريم كى ادائيگى كى مكمل تفصيلات محفوظ نہيں ہوسكتيں-اسى لئے كہا جاتا ہے كہ قرآن كريم كى حفاظت تلقى واداء كے ذريعے ہوئى ہے جبكہ حديث كى حفاظت تحمل وروايت كے ذريعے !!  (5) دورِ نبوى ميں آلاتِ كتابت اور كاغذ عام ميسر نہ تها-  چنانچہ عہد ِنبوى ميں قرآن اگر مكمل صورت ميں موجود تها تو وہ حفاظ ِقرآن كے سينوں ميں تها- كاغذ يا چمڑے پرتو قرآن متفرق اور بكهرا ہوا تها- اسى لئے محققين كے نزديك قرآنِ كريم كى آيات كى ترتيب اللہ تعالىٰ كى طرف سے ہے كيونكہ آيات كى ترتيب كے بغير ايك مسلسل مضمون نہيں مل سكتا-جبكہ سورتوں كى ترتيب ميں علما متفق نہيں ہيں- جمہور محدثين كے ہاں ان ٹهيكريوں، چوڑى ہڈيوں اور كهجور كى چهالوں پر لكهے ہوئے قرآن كو پہلے تو حفاظِ قرآن نے ہى 'صحف' كى شكل عہد ِصديقى ميں دى-پهر سورتوں كى مكمل ترتيب اور خاص رسم الخط ميں حضرت عثمان  نے مصحف كى صورت قرآن جمع كيا- لہٰذا 'جامع القرآن ' كا لقب آج تك انہى كے لئے خاص ہے-  (6) قرآن كريم اللہ تعالىٰ كى طرف سے بهى حفظ و ادا كى صورت ملا نہ كہ بصورتِ كتابت ، جبريل امين  اور نبى رحمت اس كو حافظے كى مدد سے صحابہ كرام كو پہنچايا كرتے-  (7) اس امر كى شہادت بهى قرآن ميں موجود ہے كہ قرآنِ كريم كى دنيا ميں حفاظت كس طرح ہوئى:  ﴿بَلْ هوَ آيَاتٌ بَيِّنَاتٌُ فِىْ صُدُوْرٍ الَّذِيْنَ اُوْتُوْا الْعِلْمَ وَمَا يَجْحَدُ بِاٰيَاتِنَا اِلاَّ الظّٰلِمُوْنَ﴾  "بلكہ وہ (قرآن) تو واضح آيات ہيں  جو ان لوگوں كے سينے ميں محفوظ ہيں جنہيں علم ديا گيا ہے- اور ہمارى آيات سے بے انصاف لوگوں كے سوا كوئى انكار نہيں كرتا-" (العنكبوت: ٤٩)  (8) قرآن كريم كى دورِ صديقى ميں تدوين كا واقعہ خود اس امر كى دليل ہے كہ قرآن كريم كى حفاظت اوّلا حافظہ كے ذريعے ہوئى- چنانچہ جب تك حفاظِ قرآن كى بڑى تعداد موجود رہى، صحابہ كرام حفاظت ِقرآن سے مطمئن رہے- جب جنگ ِيمامہ ميں تقريباً٧٠٠ حفاظ قرآن صحابہ كى شہادت پر حضرت عمر بن خطاب كو حفاظت ِقرآن كى فكر دامن گير ہوئى توانہوں نے خليفہ اوّل كو تدوين قرآن كا مشورہ ديا- اس سے پتہ  چلتا ہے كہ اس سے قبل جليل القدر صحابہ كرام حفاظِ قرآن كى كثرت كى و جہ سے مطمئن تهے اور وہ حفاظت سينوں ميں تهى، كتابت ميں نہيں-  ہمارے ذہن ميں كتابت والے يہ مغالطے اس لئے جنم ليتے ہيں كہ ہم اس دور كو اپنى موجودہ عادات پر قياس كرتے ہيں- قرآن كريم ميں چونكہ معانى كے اوپر دلالت كرنے والے الفاظ كى زيادہ حفاظت مطلوب تهى، اس لئے اس كے باقاعدہ حفظ اور تلاوت كو تعبدى امر قرار ديا گيا- جبكہ حديث ميں اصل شے اُسوئہ رسو ل يعنى مرادِ ربانى ہے، جن كو سنت ِرسول كى روايت كرنے والے صحابہ كرام كے حوالے سے پيش كيا جاتا  ہے-# اسى لئے احاديث كى نسبت اور گنتى راوى صحابى كے اعتبار سے ہوتى ہے يعنى اُسوئہ رسول كى خبر دينے والا صحابى ہى ہوتا ہے-  لہٰذا اس بات ميں كوئى شبہ نہيں كہ دورِ نبوى ميں نہ صرف حديث بلكہ قرآن بهى بين الدفتين تدوين نہ ہوا تها بلكہ دونوں كو اوپر بيان كردہ وضاحت كى رو سے آنے والے ادوار ميں احاطہ تحرير ميں لايا گيا جو اس دور كے ايك سادہ، جامع اور معمول بہ طريقہ سے تهى-منكرين حديث كا قرآن وسنت كى تدوين پر عدمِ اعتماد والا اعتراض دراصل فن تحرير كے موجودہ ارتقا اور يورپى علوم كے طريقہ حفاظت سے مرعوب ہونے كا  شاخسانہ ہے، جس ميں زمانوں كے بدلتے ہوئے حالات كى رعايت نہيں ركهى گئى-